Da Vivian Haugen i går aftes kom hjem til sit hus, var det et forfærdeligt syn, der mødte hende. Hendes kat lå på trappen og kæmpede for sit liv, efter den var blevet ramt af et skud med en salonriffel. Vivian Haugen kørte med det samme til den nærmeste dyrlæge med katten, og dyrlægen bekræftede, at der var tale om en salonriffel, og at projektilet var gået lige igennem og ud på den anden side, som man kan se på billedet herunder. Det er ikke første gang, at katte på mystisk vis dør eller forsvinder i Østerild. En anden borger i Østerild har mistet tre katte inden for fem år. Midt- og Vestjyllands Politi kan ikke bekræfte, at episoden er blevet meldt.

Opsummering:
Selvom skuddet gik igennem katten, levede den stadig, da den blev fundet. Katten er nu aflivet.